ddrg/super_eurlex huggingface dataset:
(137)

På grundlag af de oplysninger, som Kommissionen har til rådighed, lader de støtteintensiteter, der er beregnet for ordningen (37,05 % for 2004 og 36,89 % for 2005), til ikke at overskride de grænser, der er fastsat i de forskellige punkter i landbrugsretningslinjerne, som er nævnt ovenfor, men det kan ikke fastslås, om samtlige betingelser i nr. 131 til 136 i denne beslutning er opfyldt, bortset fra flytningsforanstaltninger, hvor ordningen er i overensstemmelse med reglerne i nr. 133. Især gælder det: — at der ikke er beviser for, at de lejetransaktioner, der indgår i driftsudgifterne i nr. 22, er blevet fulgt op af indkøb af det lejede ved lejemålets udløb — at der ikke er beviser for, at udgifter til f.eks. undersøgelser af indførelse af ny teknologi, patentregistrering, undersøgelser af støtteberettigelse samt af organisation og markeder er blevet indregnet op til kun 12 % af de øvrige støtteberettigede omkostninger i nr. 131 i støtteberegningen — at der ikke er beviser for, at uddannelsesaktiviteter er støttet i overensstemmelse med bestemmelserne i punkt 14.1 i landbrugsretningslinjerne — at der ikke er beviser for, at støtte i forbindelse med indførelse af proces- og produktcertificering og lignende studier er blevet tildelt i overensstemmelse med punkt 13 i landbrugsretningslinjerne — at der ikke er beviser for, at årlige maskiner er udelukket fra støtte til køb af maskineri — at der ikke er beviser for, at alle landbrug, der har modtaget støtte inden for ordningen, har overholdt mindstestandarderne for miljø, hygiejne og dyrevelfærd, og at investeringerne var målrettet til produkter, der kan sælges på normale markedsvilkår.
DA Den Europæiske Unions Tidende C 292/6

RÅDETS AFGØRELSE

af 4. november 2008

om udnævnelse af det medlem, der repræsenterer Rådet i Det Europæiske Rådgivende Statistiske Udvalg

(2008/C 292/03)

RÅDET FOR DEN EUROPÆISKE UNION HAR —

under henvisning til, at Europa-Parlamentets og Rådets afgørelse nr. 234/2008/EF af 11. marts 2008 om nedsættelse af et europæisk rådgivende statistisk udvalg og om ophævelse af Rådets afgørelse 91/116/EØF trådte i kraft den 15. juni 2008, og

under henvisning til Det Økonomiske og Finansielle Udvalgs indstilling af 26. juni 2008 —

besluttet at udnævne Maria Lucília SALEMA E CARVALHO som det medlem, der repræsenterer Rådet i Det Europæiske Rådgivende Statistiske Udvalg (ESAC).

Denne afgørelse træder i kraft den 14. november 2008.

Udfærdiget i Bruxelles, den 4. november 2008.
(6)

Da indkomsten for de cypriotiske landbrugere, der er blevet ramt af tørken, er gået drastisk ned, står de over for en alvorlig risiko for ikke at have finansielle midler til at dække deres familiers umiddelbare behov og til at påbegynde en ny sæson, hvilket fører til en overhængende fare for nedlægning af landbrug, jorderosion og ørkendannelse.
(67)

Kommissionen kan heller ikke acceptere de italienske myndigheders argument om, at princippet om tilskyndelsesvirkning er overholdt, eftersom tilskuddene er nødvendige for at afvikle de banklån, der er optaget til dækning af tidsrummet fra udgifternes afholdelse til støttens udbetaling. At en erhvervsdrivende er indstillet på at iværksætte arbejder og optage lån til finansiering af omkostningerne i denne forbindelse, beviser på ingen måde, at støtten er nødvendig for projektets iværksættelse, eller at støtten garanterer en tilskyndelse til at iværksætte projekter, der ellers ikke ville blive gennemført. Det kan tværtimod argumenteres, at den omstændighed, at en erhvervsdrivende er indstillet på at iværksætte arbejder og bære de risici, der følger af et sådant projekt, uden at indgive en støtteansøgning under den relevante ordning, beviser, at støtten ikke er nødvendig som tilskyndelse til at gennemføre projektet.
(62)

Kommissionen mener, at den ændrede omstruktureringsplan, der afspejler de ændringer, som La Seda de Barcelona har krævet, opfylder kravene i rammebestemmelserne. Italien har fremlagt en markedsundersøgelse, der viser, at markedet for polymer til PET er i kraftig ekspansion. Omstruktureringen omfatter interne saneringsforanstaltninger, der er tilstrækkelige til at løse de tidligere problemer (overgang til anvendelse af et nyt råmateriale), kombineret med den nye ejer La Seda de Barcelona’s betydelige nyinvesteringer, som sætter SIMPE i stand til at operere på markedet for polymer til PET og samtidig fortsætte med at forsyne Fidion med smeltet polymer til anvendelsesformål inden for tekstilsektoren. Italien har desuden på grundlag af udsving i produktionsmængden fremlagt optimistiske, pessimistiske og moderate prognoser, som viser, at NGP og SIMPE forventes at blive rentable igen inden for en rimelig tidshorisont. Kommissionen mener derfor, at betingelserne for genoprettelse af rentabiliteten er opfyldt.
(5)

Cheferne og nøglerepræsentanterne for EU-medlemsstaternes nationale politiovervågnings- og -inspektionsenheder samt for deres antikorruptionsinstanser med et bredere ansvarsområde mødtes i november 2004 i Wien på Agis-konferencen om forbedret operativt samarbejde om bekæmpelse af korruption i Den Europæiske Union. De understregede betydningen af at forbedre samarbejdet yderligere, blandt andet ved hjælp af årlige møder, og hilste tanken om et europæisk antikorruptionsnet på grundlag af de eksisterende strukturer velkommen. I kølvandet på Wien-konferencen mødtes disse europæiske partnere mod korruption (EPAC) i november 2006 i Budapest til deres sjette årlige møde, hvor de med overvældende flertal bekræftede deres tilsagn om at støtte initiativet om oprettelse af et mere formelt antikorruptionsnet.
(2)

Verdensorganisationen for Dyresundhed (OIE) er den mellemstatslige organisation med ansvar for at forbedre dyresundheden på verdensplan og for at fastsætte standarder for den internationale handel med dyr og produkter deraf. OIE er i færd med at udarbejde retningslinjer for identifikation og sporbarhed af dyr. Når retningslinjerne er blevet vedtaget, vil de være en international referencestandard, jf. WTO-aftalen om sundheds- og plantesundhedsforanstaltninger (SPS-aftalen). De vil udgøre grundlaget for al relevant lovgivning, der indføres af OIE-medlemslandene, herunder EU-medlemsstaterne. De vil derfor have direkte og betydelige virkninger for udviklingen af Fællesskabets veterinærbestemmelser. I betragtning af betydningen af handlen med dyr og animalske produkter er det vigtigt for EU, at de fremtidige OIE-standarder kommer til at ligge så tæt som muligt på den nuværende og fremtidige fællesskabslovgivning.
(9)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af LLCotton25, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(2)

Det gælder for en række kombinationer af stoffer/produkttyper på denne liste, enten at alle deltagere er trådt ud, eller at den rapporterende medlemsstat, der er udpeget til vurderingen, ikke har modtaget noget dossier inden for den frist, der er anført i artikel 9, stk. 2, litra c), i forordning (EF) nr. 1451/2007.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA's ekspertmøder, har ikke underbygget forventningen om, at plantebeskyttelsesmidler, der indeholder bromuconazol, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(1)

I artikel 10, stk. 1, i fælles aktion 2007/369/FUSP bestemmes, at Rådet bemyndiger Den Udenrigs- og Sikkerhedspolitiske Komité til i overensstemmelse med traktatens artikel 25 at træffe de nødvendige beslutninger med henblik på at udøve den politiske kontrol med og den strategiske styring af EUPOL AFGHANISTAN, herunder at træffe afgørelse om udnævnelse af en missionschef.
(3)

Der blev opstillet et EF-mål for mindskelse af forekomsten af Salmonella enteritidis og Salmonella typhimurium hos slagtekyllinger i primærproduktionen ved Kommissionens forordning (EF) nr. 646/2007 af 12. juni 2007 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EF-mål for mindskelse af forekomsten af Salmonella enteritidis og Salmonella typhimurium i slagtekyllinger (2).
(5)

I overensstemmelse hermed bør der ydes EF-tilskud til de EF-referencelaboratorier, der er blevet udpeget til at varetage de funktioner og opgaver, der er fastsat i følgende retsakter: — Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (4) — Kommissionens forordning (EF) nr. 180/2008 af 28. februar 2008 om EF-referencelaboratoriet for andre hestesygdomme end afrikansk hestepest og om ændring af bilag VII til Europa-Parlamentets og Rådets forordning (EF) nr. 882/2004 (5) — Kommissionens forordning (EF) nr. 737/2008 af 28. juli 2008 om udpegelse af EF-referencelaboratorier for krebsdyrssygdomme, rabies og kvægtuberkulose, om supplerende ansvarsområder og opgaver for EF-referencelaboratorierne for rabies og kvægtuberkulose og om ændring af bilag VII til Europa-Parlamentets og Rådets forordning (EF) nr. 882/2004 (6)
(4)

Kommissionen har undersøgt de modtagne oplysninger og skønner, at der er tilstrækkeligt grundlag til at iværksætte en undersøgelse med det formål at afgøre, om lovgivningen i Sri Lanka vedrørende anerkendelse og beskyttelse af grundlæggende menneskerettigheder er effektivt gennemført. På den måde vil det også kunne afgøres, om midlertidig tilbagetrækning af den særlige ansporende ordning er berettiget.
(3)

Det fastslås i NCAR-rapport DE-2005-07-07-30, at det med dette hiv-testudstyr umiddelbart efter en hiv-infektion varer 10-18 dage længere at påvise virusset end med sammenligneligt udstyr (lav tidlig serokonversionsfølsomhed). Af samme grund anbefalede det slovakiske medicinske universitet i sin prøvningsrapport af 28. oktober 2004 (4) det i Slovakiet bemyndigede organ EVPÚ ikke at certificere hiv-testudstyret. Testudstyret opfyldte ikke kravene for at kunne blive betragtet som værende i overensstemmelse med det »almindeligt anerkendte tekniske niveau«, jf. bilag I (væsentlige krav), punkt A.2, i direktiv 98/79/EF og punkt 3.1.8, tredje punktum, i de fælles tekniske specifikationer for medicinsk udstyr til in vitro-diagnostik, der er vedlagt Kommissionens beslutning 2002/364/EF af 7. maj 2002 om fælles tekniske specifikationer for medicinsk udstyr til in vitro-diagnostik (5).
2)

Punkt 1.2.1 affattes således: »1.2.1. Strategy to avoid and reduce breakdown-related disruption If the system breaks down, operation must be resumed within 24 hours. To ensure that operations are resumed, the following minimum undertakings apply: — The Schengen States are required to have a service contract guaranteeing repairs to, and/or replacement of, hardware and software. — The Schengen States are required to have a backup system. — The Schengen States are required to equip their MTA with a preventative peripheral device to compensate any power malfunctions. — The Schengen States are required to guarantee that MTA and applications hardware and software are not cut off for any reason other than breakdown or maintenance. In case of regular maintenance, such as database backups, the maintenance slot shall not exceed a maximum of two hours. — The Schengen States are to guarantee the availability of sufficient personnel during working hours to ensure operation of the MTA at the best possible rate. — The Schengen States are required to distinguish clearly between the test environment and the operational environment; adapting the test environment should not affect the operational equipment and vice versa. — Adaptations to the Schengen Consultation Network should always be tested in the test environment before being used in the operational environment. In addition the system must be able to cope with the following amounts of data: — store the equivalent of two days operations, i.e. a maximum of 100 Megabytes — send up to 30 000 messages and 30 000 delivery reports per day — receive up to 30 000 messages and 30 000 delivery reports per day. In addition, each Schengen State must distinguish between »retransmitting« and »resending as a new message«. The term »re-send« in the next chapters (especially 1.2.2) covers both cases, but the following distinction must be made: — »retransmitting« means sending again the same message, usually subject to retransmission parameters of the MTA (e.g. sendmail, MS-Exchange, Lotus Notes). After each retransmission there are no more messages in the system, the first message is just transmitted again. — »resending as a new message« means that a new message with the same content is prepared. The destination point might receive two different messages, but with the same content, if the first one was held in a queue somewhere. Schengen States are invited to use the first possibility (retransmitting) wherever possible, to avoid the unnecessary multiplying of messages in the system.«
(3)

Rådet har i overensstemmelse med de gældende Schengenevalueringsprocedurer, der er fastlagt i Eksekutivkomitéens afgørelse af 16. september 1998 om nedsættelse af et stående udvalg for evaluering og anvendelse af Schengenreglerne (jf. SCH/Com-ex (98) 26 endelig udg.) (5) kontrolleret, at de nødvendige betingelser for anvendelsen af Schengenreglerne er opfyldt inden for andre områder af Schengenreglerne — landgrænser, politisamarbejde, Schengeninformationssystemet, og visum — i Det Schweiziske Forbund.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA's ekspertmøder, har ikke underbygget forventningen om, at plantebeskyttelsesmidler, der indeholder napropamid, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(5)

Styrelsesrådet har oprettet et Eurosystemets Koordinationskontor for Indkøb (Eurosystem Procurement Coordination Office, EPCO) med henblik på at koordinere fælles indkøb. Styrelsesrådet har udnævnt Banque centrale du Luxembourg til at have værtskabet for EPCO for perioden fra 1. januar 2008 til 31. december 2012.
DA Den Europæiske Unions Tidende L 317/24

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/1/2008

af 18. november 2008

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2008/888/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 25, stk. 3,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (Atalanta), særlig artikel 6, og

ud fra følgende betragtninger:

(1) Rådet har i medfør af artikel 6 i fælles aktion 2008/851/FUSP bemyndiget Den Udenrigs- og Sikkerhedspolitiske Komité (PSC) til at træffe afgørelser om udnævnelse af den øverstbefalende for EU-styrken.

(2) Den øverstbefalende for EU-operationen har indstillet commodore Antonios PAPAIOANNOU som øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

(3) EU’s Militærkomité har støttet indstillingen.

(4) I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af de af Den Europæiske Unions afgørelser og aktioner, som har indvirkning på forsvarsområdet —

TRUFFET FØLGENDE AFGØRELSE:

Artikel 1

Commodore Antonios PAPAIOANNOU udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

Artikel 2

Denne afgørelse har virkning fra den 18. november 2008.

Udfærdiget i Bruxelles, den 18. november 2008. På Den Udenrigs- og Sikkerhedspolitiske Komités vegne C. ROGER Formand

(1) EUT L 301 af 12.11.2008. s. 33.
(12)

Da EF-traktatens artikel 30 giver en mulighed, som skal fortolkes snævert, for undtagelse fra reglen om varernes frie bevægelighed i Fællesskabet, er det op til de nationale myndigheder, der anvender den som hjemmel, i hvert enkelt tilfælde på grundlag af nationale kostvaner og resultater fra international videnskabelig forskning at godtgøre, at deres regler er nødvendige for at yde effektiv beskyttelse af de interesser, nævnte bestemmelser omhandler, og især, at markedsføring af de pågældende produkter udgør en reel risiko for folkesundheden.
(5)

Det blev under komitéens undersøgelse af aktivstoffet konkluderet, at der under hensyntagen til medlemsstaternes bemærkninger er klare indikationer for, at stoffet kan forventes at have skadelig indvirkning på menneskers sundhed, navnlig i betragtning af den uacceptable eksponering af brugerne som følge af den foreslåede foreløbige værdi for den acceptable eksponering af brugerne (AOEL). Desuden forelå der ikke tilstrækkelige oplysninger til, at der kunne fastsættes en endelig AOEL, eller til, at der kunne foretages en vurdering af nedvaskningen af en relevant metabolit i grundvandet. Endvidere omhandler den reviderede vurderingsrapport om stoffet andre problemer, som den rapporterende medlemsstat påpegede i sin vurderingsrapport.
(2)

Der er blevet to pladser ledige som suppleanter til Regionsudvalget, efter at mandatperioden for Stefan KRAXNER og Ulrike KUHLO er udløbet.
h)

at gøre borgerne, både inden for og uden for arbejdsmarkedet, opmærksomme på, at kreativitet, viden og fleksibilitet er afgørende i en tid med hurtige teknologiske forandringer og global integration for at opnå et blomstrende og meningsfyldt liv, såvel som at klæde folk på til at forbedre deres karrieremuligheder på alle områder, hvor kreativitet og innovationsevne spiller en vigtig rolle
(2)

Nederlandenes kompetente fødevarevurderingsorgan afgav den 19. oktober 2005 den første vurderingsrapport. Det konkluderede i rapporten, at det er sikkert at anvende Mortierella alpina-olie med højt indhold af arachidonsyre i modermælkserstatninger og tilskudsblandinger til for tidligt fødte spædbørn.
(5)

Det blev under komitéens undersøgelse af aktivstoffet og under hensyntagen til medlemsstaternes bemærkninger konkluderet, at der er klare indikationer for, at det kan forventes, at stoffet har skadelig indvirkning på menneskers sundhed, ligesom især de manglende afgørende data gør det umuligt at fastsætte en pålidelig værdi for den acceptable eksponering af brugerne (AOEL), og en sådan værdi er nødvendig for, at der kan foretages en risikovurdering. Endvidere omhandler den reviderede vurderingsrapport om stoffet andre problemer, som den rapporterende medlemsstat påpegede i sin vurderingsrapport.
(9)

I august 2007 meddelte Japans Accounting Standards Board og IASB, at de var enige om at fremskynde indsatsen for at sikre konvergens ved at udrydde væsentlige forskelle mellem de japanske GAAP og IFRS inden 2008 og de øvrige forskelle inden udgangen af 2011. De japanske myndigheder stiller ikke afstemningskrav over for udstedere fra Fællesskabet, der udarbejder deres regnskaber i overensstemmelse med IFRS. Derfor bør de japanske GAAP anses for ækvivalente med vedtagne IFRS fra og med den 1. januar 2009.
(3)

De østrigske og franske myndigheder har over for Kommissionen tilkendegivet, at dossiererne om de pågældende aktivstoffer efter den indledende undersøgelse synes at opfylde kravene til data og oplysninger i bilag II til direktiv 91/414/EØF. De indgivne dossierer synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. De respektive ansøgere sendte derefter i medfør af artikel 6, stk. 2, i direktiv 91/414/EØF dossiererne til Kommissionen og de andre medlemsstater, og dossiererne blev forelagt for Den Stående Komité for Fødevarekæden og Dyresundhed.
(5)

Det blev under komitéens undersøgelse af aktivstoffet og under hensyntagen til medlemsstaternes bemærkninger konkluderet, at der er klare indikationer for, at det kan forventes, at stoffet har skadelig indvirkning på menneskers sundhed, ligesom især de manglende afgørende data gør det umuligt at fastsætte en pålidelig værdi for den acceptable daglige indtagelse (ADI) og den akutte referencedosis (ARfD), og disse værdier er nødvendige for, at der kan foretages en risikovurdering. Desuden er eksponeringen af brugerne større end værdien for den acceptable eksponering af brugerne (AOEL) i alle afprøvede scenarier. Endvidere omhandler den reviderede vurderingsrapport om stoffet andre problemer, som den rapporterende medlemsstat påpegede i sin vurderingsrapport.
(5)

Det blev under komitéens undersøgelse af aktivstoffet og under hensyntagen til medlemsstaternes bemærkninger konkluderet, at den foreliggende dokumentation ikke er tilstrækkelig til at afslutte vurderingen af forbrugerrisikoen og fastsætte en pålidelig værdi for den acceptable eksponering af brugerne (AOEL), og en sådan værdi er nødvendig for, at der kan foretages en vurdering af brugerrisikoen. Endvidere omhandler den reviderede vurderingsrapport om stoffet andre problemer, som den rapporterende medlemsstat påpegede i sin vurderingsrapport.
(7)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON89788-sojabønne, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(2)

Europa-Kommissionens Fælles Forskningscenter i Ispra, Italien, er anført i bilag VII til forordning (EF) nr. 882/2004 som EF-referencelaboratorium for materialer, der er bestemt til kontakt med fødevarer, og for genetisk modificerede organismer (GMO). Europa-Kommissionens Fælles Forskningscenter i Geel, Belgien, er anført i bilag VII til forordning (EF) nr. 882/2004 som EF-referencelaboratorium for tungmetaller i foderstoffer og fødevarer, for mykotoksiner og for polycykliske aromatiske hydrocarboner (PAH’er).